Tracy Chapman
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Tracy Chapman er en amerikansk sanger, musiker og visesanger som ble stor stjerne allerede med debutalbumet. Hennes sjelfulle melodier, varme stemme og tekster som enten er personlige eller samfunnsengasjerte, har også slått an i Norge. Hennes største hits er Fast Car (1988) og Give Me One Reason (1996).
Chapman vakte sensasjon på en verdensturné for Amnesty International i 1988 sammen med blant andre Sting og Bruce Springsteen. Hennes to første album, Tracy Chapman (1988) og Crossroads (1989), gikk begge til topps i Storbritannia. For det første albumet ble hun tildelt tre Grammy-priser. Etter dette har Chapman hatt en vekslende karriere.Matters Of The Heart (1992) solgte noe mindre i alle land, mens New Beginning (1995) ble en stor suksess i USA. Chapman fikk mindre oppmerksomhet for albumene Telling Stories (2000), Let It Rain (2002), Where You Live (2005) og Our Bright Future (2008), men har fortsatt å turnere solo verden rundt. Les mer i Store norske leksikon afrikansk-amerikansk musikk musikk i USA Eksterne lenker Tracy Chapman